Diari Oficial de la Generalitat Valenciana


Sumari del DOGV 6655, del 21-11-2011 (2011/11739)

RESOLUCIÓ de 15 de novembre de 2011, de la Subsecretaria de la Conselleria d'Educació, Formació i Ocupació, per la qual convoca procediment de provisió de places en els cossos de catedràtics i professors d'Ensenyança Secundària, de professors tècnics de Formació Professional, de catedràtics i professors d'escoles oficials d'idiomes, de professors de Música i Arts Escèniques, de catedràtics i professors d'Arts Plàstiques i Disseny i de mestres de taller d'Arts Plàstiques i Disseny que depenen de l'àmbit de gestió de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6655

Data del DOGV
:   21-11-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/11628


Data del document
:   15-11-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 15 de novembre de 2011, de la Subsecretaria de la Conselleria d'Educació, Formació i Ocupació, per la qual convoca procediment de provisió de places en els cossos de catedràtics i professors d'Ensenyança Secundària, de professors tècnics de Formació Professional, de catedràtics i professors d'escoles oficials d'idiomes, de professors de Música i Arts Escèniques, de catedràtics i professors d'Arts Plàstiques i Disseny i de mestres de taller d'Arts Plàstiques i Disseny que depenen de l'àmbit de gestió de la Generalitat Valenciana.
[2011/11902]
La Llei Orgànica 2/2006, de 3 de maig, d'Educació, en la seua disposició addicional sexta, apartat 4, determina que durant els cursos escolars en els quals no se celebren els concursos d'àmbit estatal als quals es referix esta disposició, les diferents administracions educatives podran organitzar procediments de provisió referits a l'àmbit territorial la gestió dels quals els corresponga i destinats a la cobertura de les seues places, tot això sense perjuí que en qualsevol moment puguen realitzar processos de redistribució o de recol·locació dels seus efectius.
En el seu desplegament l'article 2 del Reial Decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei Orgànica 2/2006, de 3 de maig, d'Educació, i altres procediments de provisió de places que estos han de cobrir, establix que "de conformitat amb l'apartat 4 de la disposició addicional sexta de la Llei Orgànica 2/2006, de 3 de maig, d'Educació, durant els cursos escolars en què no se celebren els concursos d'àmbit estatal, les administracions educatives podran realitzar procediments de provisió referits a l'àmbit territorial la gestió dels quals els corresponga, destinats a la cobertura de les seues places o llocs, tot això sense perjuí que en qualsevol moment puguen realitzar processos de redistribució o de recol·locació del professorat que depén d'estes".
Celebrat durant el curs 2010/2011 el concurs de trasllats d'àmbit nacional, es considera convenient, a fi d'assegurar la cobertura dels llocs vacants que es determinen, així com per a garantir el dret a la mobilitat del personal funcionari dels cossos de catedràtics i professors d'Ensenyança Secundària, de professors tècnics de Formació Professional, de catedràtics i professors d'escoles oficials d'idiomes, de professors de Música i Arts Escèniques, de catedràtics i professors d'Arts Plàstiques i Disseny i de mestres de taller d'Arts Plàstiques i Disseny, convocar un procediment de provisió per a cobrir les places vacants de les plantilles orgàniques dels centres previstes segons la planificació general educativa per al curs 2011/2012, d'acord amb el que disposa el Reial Decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei Orgànica 2/2006, de 3 de maig, d'Educació, i altres procediments de provisió de places que estos han de cobrir.
En aplicació de l'anterior, per mitjà d'este procediment es proveiran els llocs vacants que, en el seu moment, determinarà la Conselleria d'Educació, Formació i Ocupació, assenyalats en l'article 9.4 del Reial Decret 1364/2010, de 29 d'octubre.
En la tramitació d'esta resolució s'ha complit el que preveuen l'article 37 de la Llei 7/2007, de 12 d'abril, de l'Estatut Bàsic de l'Empleat Públic i els articles 153 i següents de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.
D'acord amb el que preveuen la disposició addicional sexta de la Llei Orgànica 2/2006, de 3 de maig, d'Educació i l'article 20.6 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, resolc convocar un procediment de provisió, d'acord amb les bases següents:
Primera. Objecte i normativa aplicable
1.1. Es convoca procediment, d'acord amb les especificacions que s'esmenten en esta resolució, per a la provisió de llocs de treball en l'àmbit territorial de gestió de la Generalitat Valenciana, entre funcionaris de carrera i en pràctiques que pertanyen als cossos següents:
Catedràtics d'Ensenyança Secundària 511
Professors d'Ensenyança Secundària. 590
Professors tècnics de Formació Professional 591
Catedràtics d'escoles oficials d'idiomes 512
Professors d'escoles oficials d'idiomes 592
Professors de Música i Arts Escèniques 594
Catedràtics d'Arts Plàstiques i Disseny 513
Professors d'Arts Plàstiques Disseny. 595
Mestres de taller d'Arts Plàstiques i Disseny 596
1.2. Este procediment es regirà per la Llei Orgànica 2/2006, de 3 de maig, d'Educació, la Llei 7/2007, de 12 d'abril, de l'Estatut Bàsic de l'Empleat Públic, així com la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana i els reials decrets 276/2007 i 1364/2010.
Segona. Places oferides i determinació d'estes
2.1. S'oferiran les places o els llocs vacants que es determinen, entre els quals s'inclouran, almenys, els que es produïsquen fins al 31 de desembre de 2011, així com aquells que resulten del mateix procediment.
2.2. No s'inclouran en este procediment les possibles vacants que puguen originar-se en virtut dels procediments que puguen convocar durant este curs el Ministeri d'Educació i les administracions educatives de les comunitats autònomes que es troben en ple exercici de les competències en matèria educativa.
Tercera. Cossos de catedràtics i professors d'Ensenyança Secundària
El professorat que pertany als cossos de catedràtics i professors d'Ensenyança Secundària podrà sol·licitar les places següents:
a) Places corresponents a les especialitats de les quals siguen titulars, per als centres que apareixen en l'annex I d'esta resolució i per als tipus de places que s'indiquen en l'annex VII-a-1.
b) Places de Cultura Clàssica: Tenen esta denominació aquelles places als titulars de les quals se'ls conferix, a l'empara del que disposa la disposició addicional deu del Reial Decret 1635/1995, de 6 d'octubre, en relació amb el Reial Decret 1834/2008, de 8 de novembre, modificat per Reial Decret 1146/2011, de 29 de juliol, l'atribució docent corresponent a les especialitats de Llatí i Grec. Només podrà sol·licitar estes places el professorat que tinga l'atribució docent referida. Estes places apareixeran convenientment diferenciades en la plantilla del centre i podran ser sol·licitades, indistintament, pels catedràtics i professors d'Ensenyança Secundària titulars d'alguna de les dos especialitats esmentades. El professorat que accedisca a estes estarà obligat a impartir tant les matèries atribuïdes a l'especialitat de Grec com a la de Llatí.
c) Places de centres de Formació de Persones Adultes. Tenen esta denominació aquelles places que apareixen en l'annex VII-a-2 i que poden ser sol·licitades indistintament pels catedràtics i professors d'Ensenyança Secundària titulars d'alguna de les especialitats d'origen que s'indiquen a continuació:
FPA: Científic/Tecnològic. Especialitats d'origen:
- Matemàtiques.
- Física i Química.
- Biologia i Geologia.
- Tecnologia.
- Anàlisi i Química Industrial.
FPA: Ciències Socials. Especialitats d'origen:
- Filosofia.
- Geografia i Història.
- Orientació educativa.
- Formació i orientació laboral.
- Intervenció Sociocomunitària.
- Economia.
FPA: Comunicació (Anglés). Especialitat d'origen:
- Anglés.
FPA: Comunicació (Valencià). Especialitat d'origen:
- Llengua i Literatura Valenciana.
FPA: Comunicació (Valencià/Anglés). Especialitats d'origen:
- Llengua Castellana i Literatura.
Requisits:
Diploma de Mestre de Valencià o ser llicenciat en Filologia Hispànica, Secció Lingüística Valenciana o equivalent. I Llicenciatura de Filologia Anglesa o haver superat tres cursos complets d'esta llicenciatura; Certificat d'Aptitud en Anglés de l'escola oficial d'idiomes o títol estranger equivalent convalidat pel Ministeri d'Educació; Diplomatura en Anglés per les escoles universitàries d'idiomes (traductors i intèrprets); o haver superat els cursos d'especialització d'Anglés convocats pel Ministeri d'Educació o pels òrgans o institucions corresponents de les comunitats autònomes.
- Processos i Mitjans de comunicació.
Requisits:
Diploma de Mestre de Valencià o ser llicenciat en Filologia Hispànica, Secció Lingüística Valenciana o equivalent. I Llicenciatura de Filologia Anglesa o haver superat tres cursos complets d'esta llicenciatura; Certificat d'Aptitud en Anglés de l'escola oficial d'idiomes o títol estranger equivalent convalidat pel Ministeri d'Educació ; Diplomatura en Anglés per les escoles universitàries d'idiomes (traductors i intèrprets): o haver superat els cursos d'especialització d'Anglés convocats pel Ministeri d'Educació o pels òrgans o institucions corresponents de les comunitats autònomes.
- Llengua i Literatura Valenciana.
Requisits:
Llicenciatura de Filologia Anglesa o haver superat tres cursos complets d'esta llicenciatura; Certificat d'Aptitud en Anglés de l'escola oficial d'idiomes o títol estranger equivalent convalidat pel Ministeri d'Educació ; Diplomatura en Anglés per les escoles universitàries d'idiomes (traductors i intèrprets); o haver superat els cursos d'especialització d'Anglés convocats pel Ministeri d'Educació o pels òrgans o institucions corresponents de les comunitats autònomes.
- Anglés.
Requisits:
Diploma de Mestre de Valencià o ser llicenciat en Filologia Hispànica, Secció Lingüística Valenciana o equivalent.
FPA: Comunicació (Francés). Especialitats d'origen:
- Francés.
Quarta. Cos de professors tècnics de Formació Professional
El professorat que pertany al cos de professors tècnics de Formació Professional podrà sol·licitar les places corresponents a les especialitats de les quals siga titular per als centres que apareixen en l'annex II i per als tipus de places que s'indiquen en l'annex VII-b.
Quinta. Cossos de catedràtics i professors d'escoles oficials d'idiomes
El professorat corresponent als cossos de catedràtics i professors d'escoles oficials d'idiomes, d'acord amb les especialitats de les quals siga titular podrà sol·licitar les places dels centres que apareixen en l'annex III i per a les especialitats que s'inclouen en l'annex VII-c.
Sexta. Cos de professors de Música i Arts Escèniques
Els professors que pertanyen als cos de professors de Música i Arts Escèniques, d'acord amb les especialitats de les quals siguen titulars, podran sol·licitar les places dels centres que apareixen en l'annex IV i per a les especialitats que s'inclouen en l'annex VII-d.
Sèptima. Cossos de catedràtics i professors d'Arts Plàstiques i Disseny i de mestres de taller d'Arts Plàstiques i Disseny
7.1. El professorat que pertany als cossos de catedràtics i professors d'Arts Plàstiques i Disseny, d'acord amb les especialitats de les quals siga titular, podrà sol·licitar les places dels centres que apareixen en l'annex V i per a les especialitats que s'inclouen en l'annex VII-e.
7.2. El professorat que pertany al cos de mestres de taller d'Arts Plàstiques i Disseny, d'acord amb les especialitats de les quals siga titular podrà sol·licitar les places dels centres que apareixen en l'annex V i per a les especialitats que s'inclouen en l'annex VII-f.
Octava. Participació voluntària
8.1. Podrà participar voluntàriament sol·licitant les places oferides en esta convocatòria, el personal funcionari de carrera que depén de l'àmbit de gestió de la Generalitat Valenciana, que es trobe en alguna de les situacions següents:
a) En situació de servici actiu amb destinació definitiva en centres que depenen de la Generalitat Valenciana, sempre que, de conformitat amb la disposició addicional sexta, apartat 6, de la Llei Orgànica 2/2006, de 3 de maig, d'Educació, i l'article 2.1 del Reial Decret 1364/2010, al finalitzar este curs escolar hagen transcorregut, almenys, dos anys des de la presa de possessió de l'última destinació que ocupen amb caràcter definitiu.
b) En situació de servicis especials declarada des de centres actualment dependents de la Generalitat Valenciana, sempre que, de conformitat amb la disposició addicional sexta, apartat 6, de la Llei Orgànica 2/2006, de 3 de maig, d'Educació, i l'article 2.1 del Reial Decret 1364/2010, al finalitzar este curs escolar hagen transcorregut, almenys, dos anys des de la presa de possessió de l'última destinació que ocupen amb caràcter definitiu.
c) En situació d'excedència voluntària, en els seus distints tipus, declarada des de centres que depenen de la Generalitat Valenciana.
Si es tracta dels supòsits d'excedència voluntària per interés particular o per agrupació familiar que preveuen els articles 127 i 128, de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, respectivament, només podran participar, si al finalitzar este curs escolar han transcorregut dos anys des que van passar a esta situació.
d) En situació de suspensió de funcions declarada des de centres dependents de la Generalitat Valenciana, sempre que al finalitzar este curs escolar haja conclòs el temps de duració de la sanció disciplinària de suspensió i, almenys, dos anys des de la presa de possessió de l'última destinació definitiva.
8.2. Als efectes previstos en l'apartat anterior s'entendrà com a data de finalització del curs escolar la de 31 d'agost del 2012.
8.3. Els qui desitgen exercir un dret preferent per a l'obtenció de destinació hauran d'ajustar-se al que determina la base deu d'esta resolució.
Novena. Participació obligatòria
9.1. Està obligat a participar-hi el personal funcionari que depén de la Generalitat Valenciana que es trobe en alguna de les situacions que s'indiquen a continuació:
a) El personal funcionari que, procedent de la situació d'excedència o suspensió de funcions amb pèrdua de la destinació definitiva, haja reingressat al servici actiu i obtingut, en virtut d'este reingrés, una destinació amb caràcter provisional en un centre dependent de la Generalitat Valenciana amb anterioritat a la data de publicació d'esta convocatòria.
Al personal funcionari que s'inclou en el paràgraf anterior, en cas que no participe en la present convocatòria, o si encara que hi haja participat no ha sol·licitat un nombre suficient de llocs, se li adjudicarà d'ofici una destinació definitiva en places que puga ocupar, segons les especialitats de les quals siga titular, en un centre que depenga de la Generalitat Valenciana. En el supòsit que no se li adjudique una destinació definitiva, romandrà en situació de destinació provisional en un centre dependent de la Generalitat Valenciana.
L'adjudicació d'ofici es realitzarà d'acord amb l'orde en què apareixen publicats els centres en els annexos.
b) El personal funcionari que es trobe en la situació d'excedència forçosa o suspensió de funcions amb pèrdua del lloc de destinació i que una vegada complida la sanció no haja obtingut un reingrés provisional i haja sigut declarat en estes situacions des d'un centre dependent en l'actualitat de la Generalitat Valenciana.
En cas que no sol·licite el suficient nombre de places, se li adjudicarà d'ofici una destinació definitiva en un lloc que puga ocupar segons les especialitats de les quals siguen titulars, en un centre dependent de la Generalitat Valenciana. L'adjudicació d'ofici es realitzarà d'acord amb l'orde en què apareixen publicats els centres en els annexos.
En cas que estos no participen en este procediment, quedaran en la situació d'excedència voluntària per interés particular prevista en l'article 127 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.
c) El personal funcionari que haja estat adscrit a places en l'exterior i haja de reincorporar-se a l'àmbit de gestió de la Generalitat Valenciana en el curs 2012/2013, o que havent-se reincorporat en cursos anteriors no haja obtingut una destinació definitiva.
Aquells que desitgen exercir el dret preferent a la localitat a la qual es referixen els articles 10.6 i 14.4 del Reial Decret 1138/2002, de 31 d'octubre, hauran de sol·licitar, de conformitat amb el que establix esta convocatòria, totes les places a les quals puguen optar en virtut de les especialitats de les quals siguen titulars corresponents als centres de la localitat en què van tindre la seua última destinació definitiva.
Al professorat que haja de participar i no participe se li adjudicarà d'ofici una destinació definitiva en llocs als quals puga optar per les especialitats de les quals siga titular. La adjudicació d'ofici es realitzarà segons l'orde en el qual apareixen publicats els centres en els annexos.
En cas que este professorat no obtinga destinació, quedarà en situació de destinació provisional en un centre dependent de la Generalitat Valenciana.
d) El personal funcionari que haja perdut la destinació definitiva en compliment de sentència, resolució de recurs o per haver-se-li suprimit o modificat expressament el lloc que exercia amb caràcter definitiu.
Este professorat podrà exercir el dret preferent en les condicions que regula la base deu d'esta resolució.
Al professorat que haja de participar i no participe o, si ho fa, no exercix el dret preferent al qual es referix el paràgraf anterior i d'això es deriva la no-obtenció de destinació definitiva, esta se li adjudicarà d'ofici en llocs als quals puga optar per les especialitats de les quals siga titular. La adjudicació d'ofici es realitzarà segons l'orde en el qual apareixen publicats els centres en els annexos.
En cas que este professorat no obtinga destinació, quedarà en situació de destinació provisional en un centre dependent de la Generalitat Valenciana.
Als efectes d'esta convocatòria, només tindran caràcter de places suprimides les corresponents a la supressió de centres, sempre que esta supressió no haja donat lloc a la creació d'un altre centre, a la supressió d'ensenyances, la impartició de les quals s'haja extingit en el centre sense que hagen sigut substituïdes per altres d'equivalents o anàlogues i a la supressió de llocs de treball que, per resolució expressa, supose la pèrdua de la destinació definitiva que exercia.
e) El personal funcionari que, amb pèrdua de la plaça docent que exercia amb caràcter definitiu, haja passat a prestar servicis en altres llocs de l'administració mantenint la seua situació de servici actiu en el seu cos docent, sempre que haja cessat i obtingut una destinació docent provisional en centres dependents en l'actualitat de la Generalitat Valenciana.
Este professorat, podrà exercir el dret preferent en les condicions que se regulen en la base deu de la present resolució.
Al professorat que haja de participar i no participe, se li adjudicarà d'ofici una destinació definitiva en llocs als quals puga optar per les especialitats de les quals siga titular. La adjudicació d'ofici es realitzarà segons l'orde en el qual apareixen publicats els centres en els annexos.
En cas que este professorat no obtinga destinació, quedarà en situació de destinació provisional en un centre dependent de la Generalitat Valenciana.
f) El personal funcionari amb destinació provisional que, durant el curs 2011/2012 estiga prestant servicis en centres dependents de la Generalitat Valenciana o en comissió de servicis en una altra administració educativa i mai haja obtingut destinació definitiva.
El professorat que s'inclou en este apartat que no hi participe, o en el supòsit que participe i no sol·licite un nombre suficient de places, se li adjudicarà d'ofici una destinació definitiva en llocs als quals puga optar per les especialitats de les quals siguen titulars.
En cas de no obtindre destinació definitiva, quedarà en situació de destinació provisional en un centre dependent de la Generalitat Valenciana. La adjudicació d'ofici es realitzarà d'acord amb l'orde en què apareixen publicats els centres en els annexos.
g) Aspirants seleccionats en el procediment selectiu convocat per Orde de 27 d'abril de 2010 (DOCV de 30 d'abril).
Estos participants sol·licitaran destinació en centres dependents de la Generalitat Valenciana, conforme determina la convocatòria del procediment selectiu. L'adjudicació de destinació es farà tenint en compte la data de nomenament que figura en l'Orde Ministerial per la qual se'ls va nomenar funcionaris de carrera, als efectes de valoració de l'antiguitat prevista en l'apartat 1.2 del barem.
Als qui no participen, o en el supòsit que participen i no sol·liciten un nombre suficient de llocs, se'ls adjudicarà d'ofici una destinació definitiva en llocs als quals puguen optar per les especialitats de les quals siguen titulars, en centres dependents de la Generalitat Valenciana. L'adjudicació d'ofici es realitzarà d'acord amb l'orde en què apareixen publicats els centres en els annexos.
En cas de no obtindre una destinació definitiva, quedaran en situació de destinació provisional en centres dependents de la Generalitat Valenciana.
h) Aspirants seleccionats en els últims procediments selectius convocats per la Conselleria d'Educació, Formació i Ocupació que, durant el present curs escolar 2011/2012 estiguen realitzant la fase de pràctiques.
Estos participants, de conformitat amb l'article 13 del Reial Decret 1364/2010, de 29 d'octubre, estan obligats a obtindre la primera destinació definitiva en centres dependents de l'àmbit de gestió de la Generalitat Valenciana, i per l'especialitat per la qual han sigut seleccionats. A este efecte hauran de sol·licitar una destinació en els centres.
A aquells funcionaris en pràctiques que han de participar i no ho fan o, si participen, no sol·liciten un nombre suficient de places, se'ls adjudicarà d'ofici una destinació definitiva en places corresponents a l'especialitat per la qual participen o hagen de participar en centres de l'àmbit de gestió de la Generalitat Valenciana. L'adjudicació d'ofici es realitzarà d'acord amb l'orde en què apareixen publicats els centres en els annexos.
El professorat en pràctiques participarà sense puntuació i es realitzarà l'adjudicació de destinació segons el seu orde en el procediment selectiu.
En cas que no obtinguen una destinació definitiva, quedaran en situació de destinació provisional per l'especialitat en la qual els va correspondre prestar servicis en el curs escolar 2011/2012 com a funcionaris en pràctiques.
La destinació que puga correspondre'ls estarà condicionada, en tot cas, d'acord amb el que disposa l'article 13.2 del Reial Decret 1364/2010, a la superació de la fase de pràctiques i al seu nomenament com a funcionaris de carrera.
9.2. Queda exceptuat de l'obligatorietat de concursar el professorat que es trobe en alguna de les situacions següents :
a) El personal funcionari del cos de mestres que haja accedit al cos de professors d'Ensenyança Secundària a través del procediment d'accés a cossos docents de subgrup superior i es trobe prestant servicis en la mateixa especialitat amb caràcter definitiu, en primer i segon curs de l'Educació Secundària Obligatòria, en l'àmbit de gestió de la Conselleria d'Educació.
b) Els funcionaris de carrera del cos de mestres que, tenint destinació definitiva en els actuals servicis psicopedagògics escolars, han accedit al cos de professors d'Ensenyança Secundària pel procediment d'accés a cossos de subgrup superior a la Comunitat Valenciana per l'especialitat d'orientació educativa i opten per romandre en el seu actual lloc de treball en virtut de la disposició addicional primera del Decret del Govern Valencià 131/1994.
c) El personal funcionari del cos de professors tècnics de Formació Professional que, en virtut del que establixen les disposicions transitòria primera del Reial Decret 1701/1991, de 29 de novembre, transitòria segona i quinta del Reial Decret 1635/1995, de 6 d'octubre, i en la transitòria tercera del Reial Decret 777/1998, de 30 d'abril, a l'entrada en vigor de la Llei Orgànica 2/2006, de 3 de maig, d'Educació, tinga una destinació definitiva en places o llocs corresponents a especialitats del cos de professors d'Ensenyança Secundària, en cas que, a través dels procediments selectius d'accés, convocats per les distintes administracions educatives, accedisca a l'esmentat cos podrà romandre en la seua mateixa destinació, sempre que l'especialitat d'accés es corresponga amb la de la plaça o lloc que exercix amb caràcter definitiu.
El professorat, al qual es referixen els subapartats anteriors, podrà ser confirmat en les destinacions que estiga ocupant, quan, aprovat l'expedient dels procediments selectius, siguen nomenats funcionaris de carrera els aspirants seleccionats en estos, sempre que, mitjançant una resolució i atenent criteris de planificació educativa, així ho determine la Subsecretaria de la Conselleria d'Educació, Formació i Ocupació. Formació i Ocupació.
Estes opcions a què al·ludixen els subapartats anteriors hauran de ser manifestades per escrit ajustat al model que apareix com a annex IX d'esta resolució, dirigit a la Subsecretaria de la Conselleria d'Educació, Formació i Ocupació, dins del termini de presentació d'instàncies establit en esta convocatòria.
9.3. En cap cas s'adjudicaran amb caràcter forçós les places corresponents a l'especialitat de Cultura Clàssica, ni les places dels centres de Formació de Persones Adultes, i per això mateix el personal funcionari no estarà obligat a sol·licitar-les.
9.4. En tot cas, no procedirà l'adjudicació d'ofici quan els funcionaris hagen obtingut una destinació en concursos o en procediments de provisió de llocs no compresos en l'àmbit del del Reial Decret 1364/2010, de 29 d'octubre.
9.5. Els qui vullguen exercir un dret preferent per a l'obtenció de destinació hauran d'atendre's al que determina la base següent d'esta resolució.
Deu. Drets preferents
10.1. El personal funcionari de carrera que es trobe en algun dels supòsits previstos en els articles 16 i 17 del Reial Decret 1364/2010, de 29 d'octubre, podrà acollir-se al dret preferent que en estos preceptes es regulen, fent-ho constar en la seua sol·licitud de participació i indicant la causa en què es basa la seua petició.
10.2. Dret preferent a centre
Si està vacant, tindrà dret preferent per a obtindre un nou lloc en el mateix centre en què es tinga o s'haja tingut destinació definitiva el personal docent que es trobe en algun dels supòsits que s'indiquen a continuació, reunisca les condicions que així mateix s'establixen, i per l'orde de prelació que apareix:
1) Per supressió de la plaça o lloc que ocupaven amb caràcter definitiu en un centre, fins que obtinguen una altra destinació definitiva, sempre que reunisquen els requisits exigits per al seu exercici.
Només tindran caràcter de places suprimides les corresponents a la supressió de centres, sempre que esta no haja donat lloc a la creació d'un altre centre, a la supressió d'ensenyances la impartició de les quals s'haja extingit en el centre sense que hagen sigut substituïdes per altres equivalents o anàlogues i a la supressió de llocs de treball que, per resolució expressa, supose la pèrdua de la destinació definitiva que exercia.
Queden exclosos de la participació en esta modalitat aquells professors que, després de la pèrdua del lloc de treball, han obtingut destinació definitiva per qualsevol dels sistemes de provisió establits.
2) Per modificació de la plaça o lloc que ocupaven amb caràcter definitiu en un centre, fins que obtinga una altra destinació definitiva, sempre que reunisca els requisits exigits per al seu exercici.
3) Per desplaçament dels seus centres per insuficiència total d'horari, en les mateixes condicions que els titulars dels llocs suprimits.
Es considerarà desplaçat de la seua plaça per insuficiència total d'horari el personal funcionari que durant tres cursos acadèmics continuats, incloent-hi este curs, haja impartit tot el seu horari en un altre centre diferent d'aquell en què té la seua destinació definitiva o en àrees, matèries o mòduls no atribuïts a la seua especialitat.
4) Per al professorat dels cossos de catedràtics i professors d'Ensenyança Secundària i professors tècnics de Formació Professional per adquisició de noves especialitats, a l'empara del Reial Decret 850/1993, de 4 de juny, Reial Decret 334/2004, de 27 de febrer, i Reial Decret 276/2007, de 23 de febrer, per a obtindre un lloc de la nova especialitat adquirida en el centre on tinguen la destinació definitiva. Una vegada obtingut el nou lloc, només es podrà exercir este dret en ocasió de l'adquisició d'una altra nova especialitat.
Quan concórreguen dos o més participants en què es donen les circumstàncies assenyalades en cada un dels subapartats anteriors, s'adjudicarà la plaça a qui tinga la puntuació més alta en l'aplicació del barem de mèrits. En cas que es produïsquen empats en les puntuacions, s'utilitzarà com a primer criteri de desempat el temps més llarg de servicis efectius com a funcionari de carrera en el centre i, si cal, els altres criteris previstos en el barem de mèrits en l'orde en què hi apareixen.
Els docents que en els supòsits indicats desitgen exercir el dret preferent a centre, hauran d'indicar en la sol·licitud de participació, en el full que conté l'epígraf "dret preferent a centre" el supòsit pel qual l'exercixen, tenint en compte que consignaran totes o alguna de les especialitats de les quals siguen titulars i es prioritzaran estes. En el moment de la petició telemàtica podran incloure a continuació en l'apartat corresponent a altres peticions de places d'altres centres a les quals puguen optar en virtut de les especialitats de les quals siguen titulars si desitgen optar a estes fora del dret preferent.
Este dret preferent implica una prelació per a obtindre destinació davant els qui tenen el dret preferent a localitat o zona.
10.3. Drets preferents a la localitat o zona
Tindrà este dret preferent, en ocasió de vacant, el personal docent que es trobe en algun dels supòsits que s'indiquen, i per l'orde de prelació en què estos apareguen:
1) Per supressió o modificació de la plaça o lloc de treball que ocupaven amb caràcter definitiu en un centre gaudirà, fins que obtinga una altra destinació definitiva, de dret preferent per a obtindre una altra plaça o lloc en un altre centre de la mateixa localitat on estiga ubicat el centre on se li va suprimir la plaça o lloc o, si és el cas, en un altre de la seua zona.
Només tindran caràcter de places suprimides les corresponents a la supressió de centres, sempre que esta no haja donat lloc a la creació d'un altre centre, a la supressió d'ensenyances la impartició de les quals s'haja extingit en el centre sense que hagen sigut substituïdes per altres equivalents o anàlogues i a la supressió de llocs de treball que, per resolució expressa, supose la pèrdua de la destinació definitiva que exercia.
2) Per desplaçament dels seus centres per insuficiència total d'horari, en les mateixes condicions que els titulars dels llocs suprimits.
Es considerarà desplaçat de la seua plaça per falta d'horari el personal funcionari que durant tres cursos acadèmics continuats, incloent-hi este curs, haja impartit tot el seu horari en un altre centre diferent d'aquell en què té la seua destinació definitiva o en àrees, matèries o mòduls no atribuïts a la seua especialitat.
3) Per haver passat a exercir un altre lloc en l'administració pública, amb pèrdua de la plaça docent que ocupaven amb caràcter definitiu, i sempre que hagen cessat en l'últim lloc.
4) Per haver perdut la plaça o lloc de treball que ocupaven amb caràcter definitiu, després de la concessió de la situació d'excedència voluntària per a tindre cura de familiars i fills com preveu l'article 89.4 de la Llei 7/2007, de 12 d'abril, de l'Estatut Bàsic de l'Empleat Públic per haver transcorregut el període de dos anys de reserva del lloc al qual tenen dret, i desitgen reingressar al servici actiu o hagen reingressat amb caràcter provisional.
5) Per reincorporació a la docència a Espanya, de conformitat amb els articles 10.6 i 14.4 del Reial Decret 1138/2002, de 31 d'octubre, pel qual es regula l'administració del Ministeri d'Educació en l'exterior, per finalització de l'adscripció en llocs o places en l'exterior, o per alguna altra de les causes que s'establixen legalment.
6) En virtut d'execució de sentència o resolució de recurs administratiu.
7) Aquells que després d'haver sigut declarats jubilats per incapacitat permanent hagen sigut rehabilitats per al servici actiu.
Qui desitge fer ús d'este dret preferent fins que aconseguisca la corresponent destinació definitiva, haurà de participar en totes les convocatòries que, a estos efectes, realitze la Conselleria d'Educació, Formació i Ocupació i sol·licitar totes les places de totes les especialitats a què puga optar. Si no participa, se'l considerarà decaigut en el seu dret preferent.
Quan hi haja diversos participants dins d'un mateix grup, la prioritat entre ells es determinarà per la major puntuació derivada de l'aplicació del barem.
Els participants que es troben compresos en qualsevol dels apartats anteriors hauran d'exercir este dret obligatòriament a la localitat de la qual li prové este i, opcionalment, en qualsevol altra o altres localitats de la zona.
Perquè este dret preferent tinga efectivitat, els sol·licitants estan obligats a consignar en la sol·licitud de participació, en el full que conté l'epígraf "dret preferent a localitat o zona" el codi de la localitat i el supòsit pel qual s'exercix el dret. En tot cas, els funcionaris que tinguen este dret hauran de consignar, per orde de preferència, els codis de totes les especialitats de les quals siguen titulars.
Igualment, en el moment de la petició telemàtica podran incloure a continuació en l'apartat corresponent altres peticions corresponents a places d'altres centres a les quals puguen optar en virtut de les especialitats de les quals siguen titulars si desitgen optar a estes fora del dret preferent.
Abans de la resolució del procediment se'ls reservarà la localitat i l'especialitat atenent l'orde de peticions assenyalat pels participants. L'adjudicació del centre concret es realitzarà amb la resta dels participants atenent la puntuació atorgada segons el barem de mèrits.
En el moment de les peticions telemàtiques, el dret preferent haurà d'exercir-se necessàriament a la localitat de la qual este prové i, si és el cas, a una altra o altres localitats de la zona de la qual prové el dret.
Per a això, s'haurà de consignar, en el lloc corresponent, el codi de la localitat de la qual prové el dret, i en cas de demanar una altra o altres localitats també s'haurà de consignar que sol·licita exercir el dret a zona. Així mateix, s'ompliran, per orde de preferència, totes les especialitats. Esta preferència serà tinguda en compte als efectes de reserva de localitat i especialitat.
Així mateix, per a l'obtenció d'un centre concret s'hauran de sol·licitar, per orde de preferència, tots els centres de la localitat de la qual prové el dret i, si és el cas, tots els centres de les localitats que es desitge de la zona. En el supòsit de sol·licitar localitat, serà destinat a qualsevol centre d'esta en què hi haja una vacant. En cas de sol·licitar centres concrets, estos hauran d'anar agrupats per blocs homogenis de localitats. En cas contrari, l'administració els adscriurà d'ofici a un centre de la localitat.
Onze. Dret de concurrència
11.1. Es considera dret de concurrència la possibilitat que diversos funcionaris de carrera d'un mateix cos docent amb destinació definitiva condicionen la seua voluntària participació en el procediment a l'obtenció de destinació en un o més centres d'una província determinada.
11.2. L'exercici d'este dret s'ajustarà a les regles següents:
a) Les persones participants inclouran en les seues peticions centres d'una sola província, que haurà de ser la mateixa per a cada grup de concurrència.
b) El nombre de persones participants en cada grup serà, com a màxim, de quatre.
c) L'adjudicació de destinació estarà determinada per l'aplicació del barem de mèrits que indica l'annex I d'esta resolució.
d) En cas que algun dels participants no puga obtindre una plaça es consideraran desestimats per esta via les sol·licituds de tots els funcionaris integrants del grup.
11.3. El personal docent que faça ús del dret de concurrència haurà d'omplir en la sol·licitud les dades identificatives dels funcionaris que l'exercisquen conjuntament amb el sol·licitant i la província en què exercisquen el dret de concurrència. L'omissió o la consignació incorrecta d'estes dades comportarà l'anul·lació de totes les sol·licituds del conjunt de concurrents.
Dotze. Model, lloc de presentació i forma de participació
12.1. Encara que es participe per més d'una especialitat o tipus de plaça, els participants presentaran una única instància, dirigida a la Subsecretaria de la Conselleria d'Educació, Formació i Ocupació, segons el model oficial que estarà a disposició de les persones interessades en les direccions territorials, i posteriorment hauran de formular les peticions telemàticament.
Els interessats hauran d'omplir i presentar la sol·licitud que haurà de ser original i, simultàniament per als mèrits al·legats, els documents ressenyats en el barem publicat com a annex I d'esta resolució.
Aquells mèrits al·legats i no justificats documentalment no seran tinguts en compte.
A l'hora d'omplir la sol·licitud caldrà tindre en compte les instruccions que es publicaran en la pàgina web de la Conselleria d'Educació, Formació i Ocupació .
Els firmants de les instàncies hauran de manifestar-hi, de manera expressa, que reunixen els requisits exigits en la convocatòria.
12.2. La sol·licitud es presentarà, preferentment, junt amb els documents ressenyats en el barem publicat com a annex I d'esta resolució, en el registre de la direcció territorial on estiguen destinats, excepte les sol·licituds dels qui estiguen adscrits provisionalment o en comissió de servici i procedisquen o tinguen destinació definitiva en una altra direcció territorial i, en este cas, es presentaran en la direcció territorial d'origen.
Així mateix, els participants podran presentar la sol·licitud i l'oportuna documentació en qualsevol de les altres dependències a les quals es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En cas que s'opte per presentar la sol·licitud davant d'una oficina de correus, es farà en sobre obert, perquè la sol·licitud siga datada i segellada pel funcionari de correus abans de ser certificada. Si no és així, no podrà considerar-se com a presentada en eixa data.
12.3. Totes les fotocòpies que es remeten hauran d'anar acompanyades de les diligències de compulsa o confrontació, d'acord amb el que establix la Circular 5/99, de 14 de juny, de la Secretaria General de la Conselleria de Cultura, Educació i Ciència, sobre compulsa o confrontació de documents en els centres docents i en la circular 3/1999, de 25 de maig, de la Secretaria General de la Conselleria de Cultura, Educació i Ciència, sobre compulsa o confrontació de documents.
12.4. A fi de reduir i simplificar els tràmits administratius que han de realitzar els participants, els funcionaris que depenen de la Conselleria d'Educació, Formació i Ocupació que hagen participat en el concurs de trasllats convocat durant el curs 2010/2011, no hauran d'acreditar cap dels mèrits que van al·legar i justificar llavors. Estos participants hauran d'omplir l'annex relatiu a l'aportació de mèrits i aportar la documentació requerida en cada un dels apartats de l'annex sempre que els mèrits estiguen perfeccionats a la data de terminació del termini de presentació d'instàncies del mencionat procediment.
Els participants podran optar per fer valdre en este procediment la baremació que van obtindre en este, i ho manifestaran expressament en l'imprés de l'annex, en el qual únicament inclouran els mèrits ara al·legats i aportats.
Els participants que no realitzen l'opció anterior podran optar per la valoració dels seus mèrits d'acord amb la documentació acreditativa d'estos llavors al·legats i no retirats, i hauran de manifestar-ho expressament en l'imprés de l'annex VIII, en el qual esmenten únicament els mèrits ara al·legats i aportats. A estos participants se'ls avaluaran novament tots els mèrits.
12.5. Els participants que no van participar en el concurs abans esmentat hauran d'aportar tota la documentació justificativa per a la valoració de mèrits als quals fa referència l'annex I, excepte el full de servicis que serà aportat per l'administració.
12.6. A fi de simplificar els tràmits administratius que es veuen obligats a realitzar els participants en els concursos de trasllats, la documentació presentada per estos en la present convocatòria, així com la baremació que els corresponga, serà registrada informàticament a fi d'evitar la seua presentació en futures convocatòries.
12.7. En aplicació del que disposa la lletra c) de l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, des de l'1 fins al 15 d'octubre de 2012, els interessats que manifesten no haver interposat un recurs, o les seues representacions legals, podran sol·licitar a la direcció territorial d'Educació en la van ser baremats, la devolució de les publicacions aportades. Transcorregut este termini s'entendrà que renuncien a la devolució.
12.8. L'administració podrà requerir als interessats en qualsevol moment, perquè justifiquen aquells mèrits sobre els quals es plantegen dubtes o reclamacions.
Tretze. Termini de presentació de sol·licituds i documentació
13.1. El termini de presentació d'instàncies i documents serà de quinze dies hàbils a comptar de l'endemà de la publicació d'esta resolució en el Diari Oficial de la Comunitat Valenciana, i durant este termini podrà desistir-se de la sol·licitud presentada.
Conclòs el termini de presentació de sol·licituds, no serà tinguda en compte cap sol·licitud ni cap modificació d'esta, ni cap documentació referida als mèrits aportats.
Durant el mes de febrer de 2012, s'obrirà un termini de set dies naturals perquè els participants sol·liciten via telemàtica les seues peticions.
13.2. Tots els requisits de participació així com els mèrits assenyalats en l'annex I d'esta resolució que al·leguen els participants han d'estar complits o reconeguts en la data de finalització del termini de presentació de sol·licituds, amb les excepcions del requisit de permanència, almenys, de dos anys des de la presa de possessió de la destinació definitiva que per a la participació voluntària haurà de tindre's a la finalització del present curs escolar.
13.3. Només es prendran en consideració aquells mèrits que degudament justificats en la forma indicada en el barem de mèrits s'al·leguen durant el termini de presentació de sol·licituds.
13.4. L'administració educativa incorporarà d'ofici els mèrits que consten en el registre de personal docent.
13.5. Qualsevol dada omesa o consignada erròniament per l'interessat no podrà ser invocada per este als efectes de futures reclamacions, ni considerar per este motiu lesionats els seus interessos i drets.
Catorze. Avaluació de mèrits
14.1. Per a l'avaluació dels mèrits al·legats i degudament justificats pels participants, pel que fa als apartats 3 i 5 i subapartats 6.1, 6.2 i 6.3 del barem de mèrits que conté l'annex I d'esta resolució, es designaran una o diverses comissions de valoració segons el nombre de participants en cada una de les direccions territorials.
Estes comissions de valoració, que seran nomenades pel director territorial corresponent, estaran integrades per un president, que formarà part del cos d'inspectors o del cos d'inspectors al servici de l'administració educativa i per quatre vocals funcionaris de carrera en actiu dels cossos de catedràtics i professors d'Ensenyança Secundària, de professors tècnics de Formació Professional, de catedràtics i professors d'escoles oficials d'idiomes, de professors de Música i Arts Escèniques, de catedràtics i professors d'Arts Plàstiques i Disseny i de mestres de Taller d'Arts Plàstiques i Disseny, on actuarà com a secretari el vocal o la vocal de menor edat.
La composició d'estes comissions es publicarà en la pàgina web de la Conselleria d'Educació, Formació i Ocupació i els seus membres estaran subjectes a les causes d'abstenció i recusació que establixen els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
14.2. L'assignació de la puntuació que correspon als participants pels restants apartats del barem de mèrits es portarà a efecte per les unitats de personal de la direcció territorial corresponent, les quals actuaran per delegació de les comissions de valoració, d'acord amb el que disposa l'article 9.3 del Reial Decret 1364/2010, de 29 d'octubre.
14.3. El personal funcionari dels cossos de catedràtics d'Ensenyança Secundària, d'escoles oficials d'idiomes i d'Arts Plàstiques i Disseny, conforme establix l'article 10.3 del Reial Decret 1364/2010, de 29 d'octubre, participarà conjuntament amb el personal funcionari dels cossos de professors dels nivells corresponents, a les mateixes vacants, sense perjuí dels mèrits específics que se'ls apliquen per la seua pertinença als mencionats cossos de catedràtics.
Als efectes del còmput del termini mínim de permanència de dos anys des de la presa de possessió de l'última destinació exercida amb caràcter definitiu, al personal funcionari de carrera dels cossos de catedràtics d'Ensenyança Secundària, d'escoles oficials d'idiomes i d'Arts Plàstiques i Disseny, se li tindrà en compte el temps que anteriorment haja romàs en la mateixa plaça o lloc com a funcionari de carrera del respectiu cos de professors.
Quinze. relació provisional i definitiva d'admesos amb les seues puntuacions i exclosos
15.1. Una vegada baremades les instàncies presentades, les direccions territorials publicaran les relacions següents:
a) Relació provisional dels participants que tenen dret preferent, amb expressió de la puntuació que els correspon segons els apartats del barem.
b) Relació provisional dels participants en el procediment de provisió, amb expressió de la puntuació que li correspon per cada un dels apartats i subapartats del barem de mèrits.
c) Relació provisional de participants exclosos.
Estes relacions podran ser consultades en la pàgina web de la Conselleria d'Educació, Formació i Ocupació .
15.2. Contra estes relacions provisionals es donarà un termini de set dies hàbils per a presentar reclamacions. Acabat l'esmentat termini, les direccions territorials exposaran en el tauler d'anuncis les relacions definitives amb les rectificacions que calga, les quals podran ser consultades en la pàgina web de la Conselleria d'Educació, Formació i Ocupació tenint en compte que la seua publicació serà anterior a l'inici del termini de sol·licitud telemàtica de places. Contra esta exposició no es podrà interposar cap reclamació, sense perjuí d'això una vegada que la Subsecretaria de la Conselleria d'Educació, Formació i Ocupació faça pública la resolució provisional de destinacions, podrà interposar una reclamació contra la puntuació i/o destinació obtinguda.
15.3. Les direccions territorials elaboraran una relació dels professors que, estant obligats a participar en el procediment, no hagen presentat la sol·licitud, especificant la situació, la causa i qualsevol altre aspecte pertinent.
Setze. Sol·licitud telemàtica de places
16.1. El nombre de peticions que cada participant podrà sol·licitar no podrà excedir les 300. Als efectes d'obtenció d'un lloc, els participants consignaran els codis de centres o localitats i tipus de places que sol·liciten per orde de preferència i que apareixen en els annexos corresponents de la convocatòria. Les peticions poden fer-se a un centre concret o localitat, i ambdós modalitats són compatibles. En este últim cas, s'adjudicarà el primer centre de la localitat amb vacant o resulta en el mateix orde en què apareixen en els annexos. Si es demana més d'un lloc-especialitat d'un mateix centre o localitat és necessari repetir el centre o localitat tantes vegades com llocs sol·licitats. No obstant això, a fi de simplificar i facilitar als participants la realització de les seues peticions, els interessats que desitgen sol·licitar tots els centres corresponents a una localitat podran, en compte de realitzar la petició consignant els codis de tots i cada un dels centres per orde de preferència, anotar únicament els codis corresponents a la localitat i lloc-especialitat, i s'entendrà, en este cas, que sol·liciten tots els centres de la localitat de la qual es tracte en el mateix orde de preferència amb què apareixen publicats en l'annex corresponent de la convocatòria i sempre referits als centres que apareixen en els annexos. Si respecte a tots els centres d'una localitat vol sol·licitar-se algun o alguns d'estos prioritàriament, estos centres podran consignar-se com a peticions individualitzades per orde de preferència i a continuació consignar el codi corresponent a la localitat i lloc-especialitat, i es consideraran incorporats a les seues peticions la resta de centres en el mateix orde en què apareixen publicats en l'annex corresponent de la convocatòria.
16.2. En el cas d'accedir al programa informàtic i no realitzar peticions telemàtiques, tractant-se de participants voluntaris, decaurà el seu dret de continuar en el procediment figurant com a no adjudicats per falta de peticions. En el supòsit de no accedir al programa informàtic decaurà del seu dret de continuar en el procediment i apareixerà com a exclòs.
16.3. En cas que es presenten en termini i forma més d'una sol·licitud de places, només es tindrà en compte l'última presentada. Finalitzat el termini de presentació de sol·licituds de places, de cap manera es podrà alterar la petició, ni encara que es tracte de l'orde de prelació dels llocs sol·licitats.
16.4. Amb la finalitat que els participants en estes convocatòries puguen realitzar les seues peticions, s'adjunten a la present resolució els annexos corresponents a localitats, centres i especialitats.
Dèsset. Prioritats
17.1. En la resolució d'estos procediments, hi haurà una prelació en l'adjudicació de vacants i, si és el cas, de resultes, de la manera següent:
1r. Adjudicació derivada del dret preferent a centre.
2n. Adjudicació relativa al dret preferent a localitat o zona.
3r. Adjudicació resultant del procés de provisió.
17.2. L'orde anterior implica una prelació en l'adjudicació de vacants i resultes en favor dels participants en cada una d'estes. Així, no podrà adjudicar-se cap lloc a un professor que participe en una de les prelacions si hi ha un sol·licitant en l'anterior amb més dret. No obstant això, pel que fa a l'adjudicació d'un lloc concret dels qui facen efectiu el seu dret preferent a una localitat o zona determinada, es tindrà en compte el que disposa el punt 3 de la base deu.
17.3. Serà compatible la concurrència simultània si es té dret a més d'una prelació. Les peticions s'atendran amb la prelació indicada en el punt anterior i, una vegada que s'haja obtingut destinació, no es tindran en compte les restants peticions.
17.4. L'orde de prioritat en el procés de provisió per a l'adjudicació dels llocs de treball resultarà de la puntuació obtinguda segons el barem que apareix com a annex I d'esta resolució.
17.5. Sense perjuí d'allò que s'ha disposat respecte als drets preferents arreplegats en la base deu d'esta convocatòria, en cas que es produïren empats en el total de les puntuacions, estos es resoldran atenent successivament la puntuació més alta en cada un dels apartats del barem d'acord amb l'orde en què hi apareixen. Si persistix l'empat, caldrà ajustar-se a la puntuació obtinguda en els distints subapartats per l'orde, igualment, en què apareixen en el barem.
En ambdós casos, la puntuació que es prenga en consideració en cada apartat no podrà excedir la puntuació màxima establida per a cada un d'estos en el barem, ni, en el supòsit dels subapartats, la que corresponga com a màxim a l'apartat en què es troben inclosos. Quan a l'aplicar estos criteris algun o alguns dels subapartats arribe a la màxima puntuació atorgada a l'apartat a què pertany, no es prendran en consideració les puntuacions de la resta de subapartats. Si cal, s'utilitzarà com a criteri de desempat l'any en què es va convocar el procediment selectiu a través del qual es va ingressar en el respectiu cos i la puntuació per la qual va resultar seleccionat.
Díhuit. Adjudicació provisional i definitiva de destinacions.
18.1. Vistes les reclamacions presentades contra la relació provisional de participants i una vegada aprovada la relació provisional de vacants, es procedirà a la publicació provisional de destinacions, així com les puntuacions definitives corresponents al barem. En la resolució s'indicaren els llocs en què es troben exposades al públic les referides adjudicacions, que a més es publicaran en pàgina web de la Conselleria d'Educació Formació i Ocupació .
18.2. Els participants podran presentar reclamacions contra la resolució provisional de destinacions, a través de l'òrgan en què van presentar la seua instància de participació en el termini de set dies hàbils a partir de la seua publicació, davant de la Subsecretaria de la Conselleria d'Educació, Formació i Ocupació.
18.3. Considerades les reclamacions, la Subsecretaria de la Conselleria d'Educació, Formació i Ocupació dictarà la resolució per la qual s'aproven les adjudicacions definitives d'este procediment de trasllats, i es declaren desestimades les al·legacions no arreplegades en esta. La resolució es publicarà en el Diari Oficial de la Comunitat Valenciana i en la pàgina web de la Conselleria d'Educació, Formació i Ocupació .
18.4. Les destinacions adjudicades en la resolució definitiva seran irrenunciables, llevat que hagen participat i obtingut destinació en els procediments que puguen convocar-se per altres administracions educatives en l'exercici de competències plenes en matèria d'educació, es consigne la renúncia a la destinació obtinguda amb anterioritat al 31 de juliol de 2012.
Dènou. Desistiments i renúncies
19.1. D'acord amb la base tretze, apartat 1, només podrà desistir-se de la participació en el procediment dins del termini de presentació de sol·licituds, que és de quinze dies hàbils a comptar de l'endemà de la publicació de la convocatòria en el Diari Oficial de la Comunitat Valenciana.
19.2. No s'admetran renúncies a l'adjudicació provisional i/o definitiva de destinacions, excepte en el supòsit previst per la base díhuit, apartat 4, d'esta norma. No obstant això, una vegada publicada la puntuació definitiva del barem si el participant voluntari no accedix al programa informàtic en el termini establit a este efecte, decaurà en el seu dret de continuar en el procediment, i apareixerà com a exclòs.
Vint. Presa de possessió
La presa de possessió en les noves destinacions que s'obtinguen d'acord amb el que disposa esta resolució tindrà lloc l'1 de setembre del 2012, i se cessarà en el de procedència el 31 d'agost de 2012.
No obstant això, els professors que hagen obtingut destinació en este procediment de provisió hauran de romandre en els seus centres d'origen, quan així ho establisca la direcció territorial de què depenguen, fins que concloguen les activitats imprescindibles previstes per a la finalització del curs escolar.
Vint-i-u. Reingrés del personal excedent al servici actiu
El personal funcionari excedent que reingresse al servici actiu, com a conseqüència del procediment de trasllats, presentarà davant de la direcció territorial de la qual depenga el centre obtingut, abans de la presa de possessió de la plaça, una còpia compulsada de la resolució per la qual se li va declarar en excedència així com declaració jurada o promesa de no trobar-se separat per mitjà d'expedient disciplinari de cap cos o escala de l'administració de l'Estat, de les comunitats autònomes o de la Local, ni d'estar inhabilitat per a l'exercici de les funcions públiques.
Vint-i-dos. Altres normes
22.1. Amb caràcter general cada petició es compon del codi de centre o de localitat i del codi d'especialitat.
22.2. Els funcionaris que participen en este procediment, sol·liciten i obtinguen l'excedència en el transcurs de la seua resolució, o cessen en el servici actiu per qualsevol altra causa, es consideraran excedents o cessants en la plaça que els corresponga en la resolució definitiva.
22.3. Podrà ser anul·lada la destinació obtinguda per qualsevol participant que no s'haja ajustat a les normes de la convocatòria o no coincidisca amb les característiques declarades en la sol·licitud i la documentació corresponent.
22.4. Totes les referències al professorat i a situacions per a les quals en esta resolució s'utilitza la forma del masculí genèric han d'entendre's aplicables indistintament a dones i hòmens.
22.5. Els professors que obtinguen plaça en estes convocatòries i durant la seua tramitació hagen permutat les seues destinacions, estaran obligats a prendre possessió del lloc per al qual han sigut nomenats, anul·lant-se la permuta que se'ls haja concedit.
22.6. Els professors titulars de les especialitats de Llengua i Literatura Catalana (Balear), Llengua i Literatura Catalana i Llengua i Literatura Valenciana podran concursar a les places vacants corresponents al cos de catedràtics i professors d'Ensenyament Secundari que hi ha en la Comunitat Valenciana, en les mateixes condicions establides en les bases tercera d'esta convocatòria.
22.7. Aquells participants que obtinguen destinació en centres de la Comunitat Valenciana estaran obligats a adquirir el nivell de coneixement que els possibilite la comunicació oral i escrita del valencià.
Vint-i-tres. Procediment especial de mobilitat per raó de violència de gènere
Al marge del present procediment de trasllats, en qualsevol moment i en compliment del que establix l'article 4.1 del Reial Decret 1364/2010, de 29 d'octubre, les funcionàries víctimes de violència de gènere que per a fer efectiva la seua protecció o el dret a l'assistència social integral, es vegen obligades a abandonar la plaça o lloc on prestaven els seus servicis tindran dret al trasllat a una altra plaça o lloc propi del seu cos, d'anàlogues característiques, sense necessitat que siga vacant de cobertura necessària. La Subsecretaria de la Conselleria d'Educació, Formació i Ocupació estarà obligada a comunicar-los les vacants ubicades en la mateixa localitat o en les localitats que les interessades expressament sol·liciten.
Podran sol·licitar este trasllat per escrit a la Subsecretaria de la Conselleria d'Educació, Formació i Ocupació, indicant la localitat o localitats on desitgen ser destinades, adjuntant còpia de la documentació que acredite la condició de víctima de violència de gènere, d'acord amb la legislació vigent. En esta actuació es protegirà la intimitat de la víctima en especial les seues dades personals, les dels seus descendents i les de qualsevol persona que estiga sota la seua guarda o custòdia.
Esta resolució és definitiva en via administrativa, i contra esta podrà interposar-se un recurs potestatiu de reposició davant del subsecretari de la Conselleria d'Educació, Formació i Ocupació en el termini d'un mes, a comptar de l'endemà de la seua publicació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú o directament un recurs contenciós administratiu davant del jutjat contenciós competent, en el termini de dos mesos a comptar de l'endemà a la data de la seua publicació, d'acord amb el que establixen els articles 9 i 14 de la Llei 29/1998, de 13 de juliol, Reguladora de la Jurisdicció Contenciosa Administrativa.
València, 15 de novembre de 2011.- El subsecretari de la Conselleria d'Educació, Formació i Ocupació: Jesús Marí Farinós.
ANNEX I
ESPECIFICACIONS A QUÈ S'HAN D'AJUSTAR ELS BAREMS DE PRIORITATS EN L'ADJUDICACIÓ DE DESTINACIONS PER MITJÀ DE PROCEDIMENT DE PROVISIÓ EN ELS COSSOS DE PERSONAL FUNCIONARI DOCENT QUE IMPARTIXEN DOCÈNCIA
1. Antiguitat
1.1. Antiguitat en el centre
1.1.1. Per cada any de permanència ininterrompuda com a personal funcionari de carrera amb destinació definitiva en el centre des del qual concursa.
Als efectes d'este subapartat únicament seran computables els servicis prestats com a personal funcionari de carrera en el cos o cossos a què corresponga la vacant.
. Pel primer i segon anys: 2,0000 punts per any.
La fracció d'any es computarà a raó de 0,1666 punts per cada mes complet.
. Pel tercer any: 4,0000 punts.
La fracció d'any es computarà a raó de 0,3333 punts per cada mes complet.
. Pel quart any i següents: 6,0000 punts per any.
La fracció d'any es computarà a raó de 0,5000 punts per cada mes complet.
Per a la valoració del subapartat 1.1.1. es tindran en compte les situacions següents:
- Es considera com a centre des del qual es participa en el concurs aquell a la plantilla del qual pertanga l'aspirant amb destinació definitiva , o en el qual s'estiga adscrit, sempre que esta situació implique pèrdua de la seua destinació docent, i únicament seran computables per este subapartat els servicis prestats com a personal funcionari de carrera en el cos a què corresponga la vacant.
- En els supòsits de personal funcionari docent en adscripció temporal en centres públics espanyols en l'estranger, o en supòsits anàlegs, la puntuació d'este subapartat estarà donada pel temps de permanència ininterrompuda en la dita adscripció. Este mateix criteri se seguirà amb els que van ser nomenats per a llocs o altres servicis d'investigació i suport a la docència de l'Administració educativa sempre que el nomenament haja suposat la pèrdua de la seua destinació docent.
- Quan se cesse en l'adscripció i s'incorpore com a provisional a la seua administració educativa d'origen, s'entendrà com a centre des del qual es participa la destinació servida en adscripció, al qual s'acumularan, si és el cas, els servicis prestats provisionalment, amb posterioritat en qualsevol altre centre.
- Quan es participe des de la situació de provisionalitat per haver-se-li suprimit la plaça o lloc que exercia amb caràcter definitiu, per haver perdut la destinació en compliment de sentència o resolució de recurs, o perquè provenen de la situació d'excedència forçosa, es considerarà com a centre des del qual es participa l'últim servit amb caràcter definitiu, al qual s'acumularan, si és el cas, els prestats provisionalment, amb posterioritat, en qualsevol centre. Així mateix, tindran dret, a més, que se'ls acumulen al centre de procedència els servicis prestats amb caràcter definitiu en el centre immediatament anterior a l'últim servit amb caràcter definitiu. Si és el cas, esta acumulació s'estendrà als servicis prestats amb caràcter definitiu en els centres que, successivament, els van ser suprimits.
En cas que no s'haja exercit una altra destinació definitiva diferent de la suprimida, tindrà dret que s'acumulen al centre de procedència els servicis prestats amb caràcter provisional abans de l'obtenció de la destinació, i en este cas la puntuació a atorgar s'ajustarà al que disposa el subapartat 1.1.2 del barem.
- El que es disposa en els dos paràgrafs anteriors serà igualment d'aplicació als qui participen en el concurs per haver perdut la seua destinació en compliment de sanció disciplinària de trasllat forçós amb canvi de localitat de destinació.
- En els supòsits de primera destinació definitiva obtinguda després de la supressió de la plaça o lloc que s'exercia anteriorment amb caràcter definitiu, es consideraren com a servicis prestats en el centre des del qual es concursa els servicis que s'acrediten en el centre en què se'ls va suprimir la plaça i, si és el cas, els prestats amb caràcter provisional després de l'esmentada supressió. Este mateix criteri s'aplicarà als qui hagen obtingut la primera destinació després d'haver perdut l'anterior per compliment de sentència, resolució de recurs, o perquè provenen de la situació d'excedència forçosa.
Documents justificatius
- Full de servicis expedit per l'administració educativa competent o títol administratiu o credencial amb diligències de les diferents preses de possessions i cessaments que haja tingut des del seu nomenament com a funcionària o funcionari de carrera o, si és el cas, dels corresponents documents d'inscripció en els registres de personal.
1.1.2. Per cada any com a personal funcionari de carrera en situació de provisionalitat, sempre que es participe des d'esta situació: 2,0000 punts
La fracció d'any es computarà a raó de 0,1666 punts per cada mes complet.
Quan es tracte de personal funcionari de carrera que participe amb caràcter voluntari des de la seua primera destinació definitiva obtinguda per concurs, a la puntuació corresponent al subapartat 1.1.1 se sumarà l'obtinguda per este subapartat. Una vegada obtinguda una nova destinació no podrà acumular-se esta puntuació.
Documents justificatius
Full de servicis expedit per l'administració educativa competent o títol administratiu o credencial amb diligències de les distintes preses de possessions i cessaments que haja tingut des del seu nomenament com a funcionària o funcionari de carrera o, si és el cas, dels corresponents documents d'inscripció en els registres de personal.
1.1.3. Per cada any com a personal funcionari de carrera en plaça, lloc o centre que tinga la qualificació d'especial dificultat: 2,0000 punts
La fracció d'any es computarà a raó de 0,1666 punts per cada mes complet.
Esta puntuació s'afegirà a la puntuació obtinguda pels subapartats 1.1.1 o 1.1.2.
No obstant això, no es computarà a estos efectes el temps que s'haja romàs fora del centre en situació de servicis especials, en comissió de servicis, amb llicències per estudis o en supòsits anàlegs.
La impartició de tot o part de l'horari del docent en PCPI serà computable en este subapartat, i en este cas serà necessària la certificació dels dits servicis pel secretari del centre amb el vistiplau de l'inspector de la zona.
Documents justificatius
- Full de servicis expedit per l'administració educativa competent, acompanyat d'un certificat expedit per esta, que acredite que la plaça, lloc o centre té eixa qualificació o certificat de l'administració educativa competent on conste la data de començament i fi de la prestació efectiva dels servicis prestats en la dita plaça, lloc o centre, on s'especifique que estos servicis tenen la qualificació d'especial dificultat.
2.2. Antiguitat en el cos
1.2.1. Per cada any de servicis efectius prestats en situació de servici actiu com a personal funcionari de carrera en el cos o cossos a què corresponga la vacant: 2,0000 punts
Les fraccions d'any es computaran a raó de 0,1666 punts per cada mes complet.
Documents justificatius
Full de servicis expedit per l'administració educativa competent o títol administratiu o credencial amb diligències de les distintes preses de possessions i cessaments que haja tingut des del seu nomenament com a funcionària o funcionari de carrera o, si és el cas, dels corresponents documents d'inscripció en els registres de personal.
1.2.2. Per cada any de servicis efectius com a personal funcionari de carrera en altres cossos docents a què es referix la LOE del mateix subgrup o superior: 1,5000 punts.
Les fraccions d'any es computaran a raó de 0,1250 punts per cada mes complet.
Documents justificatius
Full de servicis expedit per l'administració educativa competent o títol administratiu o credencial amb diligències de les distintes preses de possessions i cessaments que haja tingut des del seu nomenament com a funcionària o funcionari de carrera o, si és el cas, dels corresponents documents d'inscripció en els registres de personal.
1.2.3. Per cada any de servicis efectius com a personal funcionari de carrera en altres cossos docents a què es referix la LOE de subgrup inferior: 0,7500 punts.
Les fraccions d'any es computaran a raó de 0,0625 punts per cada mes complet.
En els supòsits previstos en este apartat 1, al personal funcionari de carrera dels cossos de catedràtics d'Ensenyança Secundària, d'escoles oficials d'idiomes i d'Arts Plàstiques i Disseny, als efectes d'antiguitat tant en el centre com en el cos, se'ls valoraran els servicis prestats com a personal funcionari de carrera dels corresponents cossos de professors, així com els prestats com a personal funcionari de carrera dels antics cossos de catedràtics de Batxillerat, d'escoles oficials d'idiomes i de professors de terme d'Arts Plàstiques i d'Oficis Artístics.
Els servicis al·ludits en els subapartats 1.2.2. i 1.2.3. no seran tinguts en compte en els anys en què foren simultanis entre si.
Als efectes dels subapartats 1.1.1., 1.1.2, 1.2.1. 1.2.2,. i 1.2.3. seran, computats els servicis que s'hagen prestat en situació de servicis especials, expressament declarats com a tals en els apartats previstos en l'article 87 de la Llei 7/2007, de 12 d'abril de l'Estatut Bàsic de l'Empleat Públic com les situacions d'idèntica naturalesa establides per disposicions anteriors a l'esmentada Llei. Igualment seran computats, a estos efectes, el temps d'excedència per atenció de familiars declarada d'acord amb l'article 89.4 de l'esmentada Llei 7/2007, de 12 d'abril, que no podrà excedir els tres anys.
Documents justificatius
Full de servicis expedit per l'administració educativa competent o títol administratiu o credencial amb diligències de les distintes preses de possessions i cessaments que haja tingut des del seu nomenament com a funcionària o funcionari de carrera o, si és el cas, dels corresponents documents d'inscripció en els registres de personal.
En els supòsit previstos en este apartat 1, al personal funcionari d'estos cossos, als efectes d'antiguitat tant en el centre com en el cos, se'ls valorarà els servicis prestats com a personal funcionari de carrera dels corresponents cossos de professors, com també els prestats com a personal funcionari de carrera dels antics cossos de catedràtics de Batxillerat, d'escoles d'idiomes i de professors de terme d'escoles d'Arts Aplicades i Oficis Artístics.
3. Pertinença als cossos de catedràtics
Per ser personal funcionari de carrera dels cossos de catedràtics d'Ensenyança Secundària, de Música i Arts Escèniques, d'escoles oficials d'idiomes i d'Arts Plàstiques i Disseny: 5,0000 punts.
Documents justificatius
Full de servicis expedit per l'administració educativa competent on conste la pertinença al cos de catedràtics o fotocòpia compulsada del títol administratiu o credencial o, si és el cas, el butlletí o diari oficial en què aparega el seu nomenament.
3 Mèrits acadèmics: màxim 10 punts.
Als efectes de la seua valoració per este apartat, únicament es tindran en compte els títols universitaris oficials amb validesa en l'Estat espanyol (vegeu la disposició complementària segona).
3.1. Doctorat, postgraus i premis extraordinaris:
3.1.1. Per posseir el títol de Doctor: 5,0000 punts
Documents justificatius
Fotocòpia compulsada del títol o certificació de l'abonament dels drets d'expedició del títol o certificat supletori de la titulació expedits d'acord amb el que es preveu, si és el cas, en l'Orde de 8 de juliol de 1988 (BOE del 13) o en l'Orde de 13 d'agost de 2007 (BOE del 21) o en el Reial Decret 1002/2010, de 5 d'agost, sobre expedició de títols universitaris oficials (BOE de 6 d'agost).
2.2.2.. Pel títol universitari oficial de Màster diferent del requerit per a l'ingrés a la funció pública docent, per a l'obtenció del qual s'hagen exigit, almenys, 60 crèdits: 3,0000 punts
Documents justificatius
La mateixa documentació justificativa que s'indica per a justificar el mèrits del subapartat 3.1.1
3.1.3. Pel reconeixement de suficiència investigadora o el certificat-diploma acreditatiu d'estudis avançats: 2,0000 punts
Este mèrit no es valorarà quan haja sigut al·legat el títol de Doctor.
Documents justificatius
Fotocòpia compulsada del certificat-diploma corresponent
3.1.4. Per haver obtingut premi extraordinari en el doctorat, en la llicenciatura o grau o, en el cas de les titulacions atorgades pels conservatoris superiors de Música, per la menció honorífica en el grau superior: 1,0000 punts.
Documents justificatius
Fotocòpia compulsada de la documentació justificativa d'este.
3.2. Altres titulacions universitàries:
Les titulacions universitàries de caràcter oficial, en cas que no hagen sigut les exigides amb caràcter general per a l'ingrés en el cos des del qual es participa, es valoraran de la manera següent:
3.2.1. Titulacions de Grau:
Pel títol universitari oficial de Grau o equivalent: 5,0000 punts.
Documents justificatius
La mateixa documentació justificativa que s'indica per a justificar el mèrit del subapartat 3.1.1.
3.2.2. Titulacions de primer cicle:
Per la segona i restants diplomatures, enginyeries tècniques, arquitectures tècniques o títols declarats legalment equivalents i pels estudis corresponents al primer cicle d'una llicenciatura, arquitectura o enginyeria: 3,0000 punts.
En el cas de personal funcionari docent del subgrup A2, no es valorarà per este apartat, en cap cas, el primer títol o estudis d'esta naturalesa que es presente.
En el cas de personal funcionari docent del subgrup A1, no es valoraran per este apartat, en cap cas, el títol o estudis d'esta naturalesa que hagen sigut necessaris superar per a l'obtenció del primer títol de llicenciat, enginyer o arquitecte que es presente.
No es valoraran els primers cicles que hagen permés l'obtenció d'altres titulacions acadèmiques de cicle llarg que s'al·leguen com a mèrits.
Documents justificatius
Fotocòpia compulsada de tots els títols que es tinguen, tant del que s'ha al·legat com a requisit per a l'ingrés en el cos com dels que s'han al·legat com a mèrit o certificat de l'abonament dels drets d'expedició expedida d'acord amb el que preveu l'Orde de 8 de juliol de 1988 (BOE del 13) i acumuladament, certificat acadèmic on conste de manera expressa que han superat totes les assignatures o crèdits conduents a l'obtenció dels corresponents títols o cicles la puntuació dels quals se sol·licita.
Per a la valoració dels estudis corresponents al primer cicle d'una llicenciatura, arquitectura o enginyeria, certificat acadèmic on conste de manera expressa que s'han superat totes les assignatures o crèdits conduents a l'obtenció dels dits títol o cicles.
3.2.3. Titulacions de segon cicle:
Pels estudis corresponents al segon cicle de llicenciatures, enginyeries, arquitectures o títols declarats legalment equivalents: 3,0000 punts
En el cas de personal funcionari docent del subgrup A1, no es valoraran per este apartat, en cap cas, els estudis d'esta naturalesa que hagen sigut necessaris superar (primer cicle, segon cicle, o, si és el cas, ensenyances complementàries) per a l'obtenció del primer títol de llicenciat, enginyer o arquitecte que es presente.
Les titulacions de només el segon cicle i els títols declarats equivalents a tots els efectes al títol universitari de Llicenciat únicament es valoraran com un segon cicle.
Documents justificatius
Fotocòpia compulsada de tots els títols que es posseïsquen, tant del que s'ha al·legat com a requisit per a l'ingrés en el cos com dels que s'han al·legat com a mèrit o certificat de l'abonament dels drets d'expedició expedida d'acord amb el que preveu l'Orde de 8 de juliol de 1988 (BOE del 13) i acumuladament, certificat acadèmic on conste de manera expressa que han superat totes les assignatures o crèdits conduents a l'obtenció dels corresponents títols o cicles la puntuació dels quals se sol·licita.
3.3. Titulacions de ensenyances de règim especial i de la formació professional:
Les titulacions de ensenyances de règim especial atorgades per les escoles oficials d'idiomes, conservatoris professionals i superiors de Música i Dansa i escoles d'Art, així com les de la Formació Professional, cas de no haver sigut les exigides com a requisit per a ingrés en la funció pública docent o, si és el cas, que no hagen sigut necessàries per a l'obtenció del títol al·legat, es valoraran de la manera següent:
a) Per cada certificat de nivell C2 del Consell d'Europa: 4,0000 punts
b) Per cada certificat de nivell C1 del Consell d'Europa: 3,0000 punts
c) Per cada certificat de nivell B2 del Consell d'Europa: 2,0000 punts
d) Per cada certificat de nivell B1 del Consell d'Europa: 1,0000 punts
Quan siga procedent valorar els certificats assenyalats en els apartats anteriors només es considerarà el de nivell superior que presente el participant.
e) Per cada títol de Tècnic Superior d'Arts Plàstiques i Disseny, Tècnic Esportiu Superior o Tècnic Superior de Formació Professional o equivalent: 2,0000 punts
f) Per cada títol professional de Música o Dansa: 1,5000 punts
Documents justificatius
Fotocòpia compulsada de tots els títols que es posseïsquen o, si és el cas, certificació acreditativa de l'expedició del dit títol o certificació acreditativa d'haver superat els estudis conduents a la seua obtenció.
En el cas de títols que hagen pogut donar lloc a convalidacions d'assignatures o crèdits en altres títols aportats com a requisit per a l'ingrés en el cos o com a mèrit en el present procediment, haurà de presentar-se acumuladament certificat acadèmic d'estos últim on conste de manera expressa que han superat totes les assignatures o crèdits conduents a l'obtenció del títol.
4. Exercici de càrrecs directius i altres funcions: màxim 20 punts.
(Vegeu la disposició complementària tercera)
4.1. Per cada any com a director/a de centres públics docents, en centres de professors i recursos o institucions anàlogues establides per la normativa vigent, així com director/a d'agrupacions de Llengua i Cultura espanyoles: 4,0000 punts.
La fracció d'any es computarà a raó de 0,3333 punts per cada mes complet.
Documents justificatius
Full de servicis expedit per l'administració educativa competent en el qual consten les preses de possessió i cessament en els dits càrrecs o fotocòpia compulsada del nomenament, amb diligència de possessió i cessament o, si és el cas, certificació en què conste que a la data de finalització del termini de presentació de sol·licituds es continua en el càrrec.
4.2. Per cada any com a vicedirector/a, subdirector/a, cap d'estudis, secretari/ària i assimilats en centres públics docents: 2,5000 punts
La fracció d'any es computarà a raó de 0,2083 punts per cada mes complet.
Documents justificatius
La mateixa documentació justificativa que s'indica per a justificar el mèrits del subapartat 4.1.
4.3. Altres funcions docents: fins a 5,0000 punts
Per cada any com a coordinador/a de cicle, cap de seminari, departament o divisió de centres públics docents, assessor/a de formació permanent o director/a d'un equip d'orientació educativa i psicopedagògica, coordinador d'etapa; coordinador d'aula d'informàtica, coordinador de tecnologies d'informació, coordinador Didàctica EOI o les figures anàlogues establides per la normativa vigent, així com per l'exercici de la funció tutorial exercida a partir de l'entrada en vigor de la LOE: 1,0000 punt
La fracció d'any es computarà a raó de 0,0833 punts per cada mes complet.
Documents justificatius
Full de servicis expedit per l'administració educativa competent en què consten les preses de possessió i cessament en les dites funcions, o fotocòpia compulsada del nomenament, amb diligència de possessió i cessament o, si és el cas, certificat en què conste que a la data de finalització del termini de presentació de sol·licituds es continua exercint la funció docent.
Pels subapartats 4.1, 4.2, 4.3, 6.4 i 6.6 només es valorarà el seu exercici com a personal funcionari de carrera. En cas que s'haja exercit simultàniament més d'un d'estos càrrecs o funcions no podrà acumular-se la puntuació i es valorarà el que puga resultar mes avantatjós per al concursant. A estos efectes, en el cas de personal funcionari de carrera dels cossos de catedràtics d'Ensenyança Secundària, d'escoles oficials d'idiomes i d'Arts Plàstiques i Disseny, es tindran en compte els servicis prestats en els dits càrrecs com a personal funcionari de carrera dels corresponents cossos de professors, incloent-hi els prestats com a personal funcionari dels antics cossos de catedràtics de Batxillerat, catedràtics d'escoles oficials d'idiomes i professors de terme d'escoles d'Arts Aplicades i Oficis Artístics.
5. Formació i perfeccionament: màxim 10 punts
5.1. Activitats de formació superades: fins a 6,0000 punts
Per activitats superades que tinguen com a objecte el perfeccionament sobre aspectes científics i didàctics de les especialitats del cos a què pertanga el participant, a les places o llocs als quals opte o relacionats amb l'organització escolar o amb les tecnologies aplicades a l'educació, organitzades pel Ministeri d'Educació, les administracions educatives de les comunitats autònomes, per institucions sense ànim de lucre sempre que les dites activitats hagen sigut homologades o reconegudes per les administracions educatives, així com les organitzades per les universitats.
Es puntuaran amb 0,1000 punts per cada 10 hores d'activitats de formació acreditades. A estos efectes se sumaran les hores de totes les activitats, i no es puntuaran la resta del nombre d'hores inferiors a 10. Quan les activitats estiguen expressades en crèdits s'entendrà que cada crèdit equival a 10 hores..
Documents justificatius
Fotocòpia compulsada del certificat de les activitats expedit per l'entitat organitzadora en què conste de manera expressa el nombre d'hores de duració de l'activitat. En el cas de les organitzades per les institucions sense ànim de lucre, a més, s'haurà d'acreditar fefaentment el reconeixement o homologació de les dites activitats per l'administració educativa corresponent, o certificat d'inscripció en el registre de formació de l'Administració educativa.
De conformitat amb el que establix l'Orde 99/2010, de 21 de desembre, de la Conselleria d'Educació, per la que es regulen les modalitats, la convocatòria, el reconeixement, la certificació, el registre i la valoració de les activitats de formació permanent del professorat, per al reconeixement de la participació en cursos de formació permanent organitzats per les universitats, serà necessària la presentació del certificat o diploma expedit per la universitat, que haurà de reflectir el nombre d'hores i estar firmat pel rector o vicerector competent en la matèria o pel cap del servici responsable de la formació permanent d'eixa universitat.
5.2. Per la impartició o coordinació de les activitats de formació i perfeccionament indicades en el subapartat 5.1: fins a 3,0000 punts
Es puntuarà amb 0,1000 punts per cada 3 hores d'activitat de formació acreditades. A estos efectes se sumaran les hores de totes les activitats, i no es puntuaran la resta de nombre d'hores inferiors a 3. Quan les activitats estiguen expressades en crèdits es considerarà que cada crèdit equival a 10 hores.
Documents justificatius
Fotocòpia compulsada del certificat o document acreditatiu de la impartició de l'activitat, en el qual conste de manera expressa el nombre d'hores de duració de l'activitat. En el cas de les organitzades per les institucions sense ànim de lucre, a més, s'haurà d'acreditar fefaentment el reconeixement o homologació de les dites activitats per l'administració educativa corresponent, o certificat d'inscripció en el registre de formació de l'Administració educativa.
En el cas de les organitzades per universitats, el certificat acreditatiu haurà de ser expedit pel Rector o pel cap del sevici responsable de la formación permanent d'eixa universitat.
5.3. Per cada especialitat de la qual siga titular corresponent al cos pel qual es concursa i diferent de la d'ingrés en este, adquirida a través del procediment d'adquisició de noves especialitats previstos en els reials decret 850/1993, de 4 de juny, 334/2004, de 27 de febrer i 276/2007, de 23 de febrer: 1,0000 punt..
(Als efectes d'este subapartat, en el cas dels cossos de catedràtics es valoraran les especialitats adquirides en el corresponent cos de professors.)
Documents justificatius
Fotocòpia compulsada de la credencial d'adquisició de la nova especialitat expedida per l'administració educativa corresponent.
6. Altres mèrits: màxim 15 punts.
6.1. Publicacions. Fins a 8 punts
Per publicacions de caràcter didàctic i científic sobre disciplines objecte del concurs o directament relacionades amb aspectes generals del currículum o amb l'organització escolar.
Aquelles publicacions que, estant obligades a consignar l'ISBN en virtut del que disposa pel Decret 2984/1972, de 2 de novembre modificat pel Reial Decret 2063/2008, de 12 de desembre, o, si és el cas, ISSN o ISMN, no en tinguen, no seran valorades, i també aquelles en què l'autor en siga l'editor.
Per a la valoració d'estes publicacions s'hauran de presentar els documents justificatius indicats en este subapartat amb les exigències que així s'indiquen.
Puntuació específica assignable als mèrits baremables per este apartat:
a) Llibres en els seus distints formats (paper o electrònic):
- Autor: fins a 1,0000 punts
- Coautor: fins a 0,5000 punts
- 3 autors: fins a 0,4000 punts
- 4 autors: fins a 0,3000 punts
- 5 autors: fins a 0,2000 punts
- Més de 5 autors: fins a 0,1000 punts
b) Revistes en diferents formats (paper o electrònic):
- Autor: fins a 0,2000 punts
- Coautor: fins a 0,1000 punts
- 3 o més autors: fins a 0,0500 punts
Documents justificatius
En el cas de llibres, la documentació següent:
Els exemplars corresponents o fotocòpia completa d'estos, amb la compulsa, com a mínim, de les pàgines acreditatives de l'autoria.
Certificat de l'editorial on conste: títol del llibre, autor o autors, ISBN, depòsit legal i data de la primera edició, el nombre d'exemplars i que la difusió d'estos ha sigut en llibreries comercials.
En relació amb els llibres editats per administracions públiques i universitats (públiques-privades), que no s'han difós en llibreries comercials, a més de les dades anteriors, en el certificat han de constar els centres de difusió (centres educatius, centres de professors, institucions culturals, etc.)
En els supòsits en què l'editorial o associació hagen desaparegut, les dades requerits en este certificat hauran de justificar-se per qualsevol mitjà de prova admissible en dret.
En el cas de revistes, la documentació següent:
Els exemplars corresponents
Certificat en què conste: el nombre d'exemplars, llocs de distribució i venda, o associació científica o didàctica, legalment constituïda, a la qual pertany la revista, títol de la publicació, autor o autors, ISSN o ISMN, depòsit legal i data d'edició.
En relació amb les revistes editades per administracions públiques i universitats (públiques-privades), que no s'han difós en establiments comercials, a més de les dades anteriors, en el certificat han de constar els centres de difusió (centres educatius, centres de professors, institucions culturals, etc.)
En el cas de documents en format electrònic, per a ser valorats hauran d'anar acompanyats per un informe en el qual l'organisme emissor certifique en quina base de dades bibliogràfiques apareix la publicació. En este document s'indicaran, a més, les dades següents: el títol de la publicació, autor o autors, data de la publicació i depòsit legal.
6.2. Per premis d'àmbit autonòmic, nacional o internacional convocats pel Ministeri d'Educació o per les administracions educatives de les comunitats autònomes en projectes d'investigació o innovació en l'àmbit de l'educació, o per la participació en estos projectes: fins a 2,5000 punts
Documents justificatius
L'acreditació justificativa d'haver obtingut els premis corresponents expedida per les entitats convocants, o d'haver participat en els projectes d'investigació o innovació expedits per l'administració educativa corresponent.
6.3. Mèrits artístics i literaris: fins a 2,5000 punts
Per premis en exposicions o en concursos o en certàmens d'àmbit autonòmic, nacional o internacional.
Per composicions estrenades com a autor o gravacions amb depòsit legal.
Concerts com a director, solista, solista en l'orquestra o en agrupacions camerístiques (duos, trios, quartets?)
Per exposicions individuals o col·lectives.
Documents justificatius
En el cas dels premis: certificat de l'entitat que emet el premi, on conste el nom del premiat o premiats, en àmbit d'este i la categoria del premi.
En el cas de les composicions: certificat o document acreditatiu en què figure que és l'autor i el depòsit legal de la composició.
En el cas de les gravacions: certificat o document acreditatiu en què figure que és l'autor o intèrpret i el depòsit legal d'esta.
En el cas dels concerts: programes on conste la participació de la persona interessada i certificat de l'entitat organitzadora, on conste la realització del concert i la participació com a director, solista o solista amb orquestra/grup.
6.4. Per cada any de servici exercint llocs en l'administració educativa de nivell de complement de destinació igual o superior a l'assignat al cos pel qual participa: 1,5000 punts
La fracció d'any es computarà a raó de 0,1200 punts per cada mes complet.
Documents justificatius
Fotocòpia compulsada del nomenament expedit per l'administració educativa competent amb diligència de possessió i cessament o, si és el cas, certificació que a la data de finalització del termini de presentació de sol·licituds es continua en el lloc.
6.5. Per cada convocatòria en què s'haja actuat efectivament com a membre dels tribunals dels procediments selectius d'ingrés o accés als cossos docents a què es referix la LOE: 0,2500 punts.
Per este subapartat únicament es valorarà el fet d'haver format part dels tribunals a partir de l'entrada en vigor del Reial Decret 276/2007, de 23 de febrer (BOE de 2 de març).
Documents justificatius
Certificat expedit per l'òrgan de l'Administració educativa convocant que tinga la custòdia de les actes dels tribunals d'estos procediments.
6.6. Per cada any de tutorització de les pràctiques del títol universitari oficial de Màster per a acreditar la formació pedagògica i didàctica exigida per a exercir la docència en determinades ensenyances del sistema educatiu, així com per la tutorització de les pràctiques per a l'obtenció dels títols universitaris de grau que ho requerisquen: 0,1000 punts
Documents justificatius
Certificat expedit per l'administració educativa competent o, si és el cas, del director del centre públic docent en el qual s'haja realitzat la tutorització, amb indicació del curs acadèmic i duració de les pràctiques.
6.7. Coneixement del valencià:
- Certificat de Capacitació o títol de Mestre de Valencià 5,0000 punts
Documents justificatius:
Certificat o títol corresponent. No obstant això, s'incorporarà d'ofici quan la possessió del certificat o títol conste en els registres de la Secretaria Autonòmica de Cultura i Política Lingüística.
DISPOSICIONS COMPLEMENTÀRIES
Primera.
Els mèrits al·legats per les persones participants s'han de tindre complits o reconeguts en la data de terminació del termini de presentació de sol·licituds. Únicament es valoraran, per tant, els mèrits que es posseïsquen fins que acabe el termini. Els mèrits que no figuren en alguna de les llengües oficials de la Comunitat Valenciana hauran de presentar-se traduïts.
Segona. Mèrits acadèmics
1. Per a poder obtindre puntuació per altres titulacions universitàries de caràcter oficial, haurà de presentar-se fotocòpia compulsada de tots els títols es posseïsquen, incloent-hi l'al·legat per a ingrés en el cos.
2. Pel que fa a la baremació de titulacions de primer cicle, no s'entendrà com a tal la superació d'algun dels cursos d'adaptació.
3. No es baremarà pel subapartat 3.1.2 cap títol de Màster exigit per a ingrés a la funció pública docent.
4. Quan els títols siguen obtinguts en l'estranger o hagen sigut expedits per institucions docents d'altres països, haurà d'adjuntar-se a més la corresponent homologació.
Tercera. Valoració dels càrrecs directius i altres funcions
1. Als efectes previstos en els subapartats 4.1, 4.2 i 4.3 del barem de mèrits es consideraran centres públics assimilats als centres públics d'ensenyança secundària els següents:
- Instituts de Batxillerat
- Institut de Formació Professional
- Centres d'Educació de Persones Adultes, sempre que impartisquen les mateixes ensenyances que en els centres a què es referix estos subapartats.
- Centres d'ensenyances integrades.
- Centres integrats públics de Formació Professional
A estos mateixos efectes es consideren centres públics aquells als quals els corresponen les places dels cossos de catedràtics i professors de Música i Arts Escèniques de conservatoris de Música:
- Conservatoris superiors de Música o Dansa.
- Conservatoris professionals de Música o Dansa.
- Conservatoris elementals de Música.
- Escoles superiors d'Art Dramàtic.
- Escola Superior de Cant.
2. Als efectes previstos en el subapartat 4.2. del barem de mèrits es consideraran com a càrrecs directius assimilats als centres públics d'Ensenyança Secundària els següents:
- Secretari adjunt
- Els càrrecs al·ludits en este apartat exercits en seccions de Formació Professional.
- Cap d'estudis adjunt.
- Cap de residència.
- Delegat del cap d'estudis d'institut de Batxillerat o semblants en comunitats autònomes.
- Director-cap d'estudis de secció delegada.
- Director de secció filial.
- Director de centre oficial de Patronat d'Ensenyança Mitjana.
- Administrador en centres integrats públics de Formació Professional.
- Professor delegat en el cas de la Secció de Formació Professional.ANNEX VIII. APORTACIÓ DE MÈRITS
DADES PERSONALS

EXPOSA:
Opció A): Que va participar en el concurs de trasllats convocat en el curs 2010-2011, no aporta cap nou mèrit i fa valdre la baremació de la documentació aportada en el mencionat concurs de trasllats, la qual va presentar en la Direcció Territorial de: (Marcar amb una X dins del requadro corresponent):
Castelló......... València........... Alacant............
(Esta opció es marcarà quan NO es presenta documentació alguna de mèrits per a la seua avaluació en cap dels subapartats dels apartats 3, 4, 5 o 6).
Opció B): Que va participar en el concurs de trasllats convocat en 2010-2011, i opta per fer valdre en el present procediment la baremació que va obtindre en el mencionat procediment, fent constar en el present imprés els mèrits nous ara al·legats i aportats, marcats amb una X, que han sigut obtinguts després del 14 de desembre de 2010 .............
(Esta opció es marcarà quan es presenta la documentació de mèrits dels subapartats dels apartats 3, 4, 5 o 6 obtinguts després del 14 de desembre de 2010 per a la seua avaluació. Esta puntuació s'afegirà a l'obtinguda en el concurs de trasllats convocat en 2010-2011).
Opció C): Que va participar en el concurs de trasllats convocat en el curs 2010-2011, i fa valdre la puntuació obtinguda en el mencionat concurs per a la present convocatòria, excepte la puntuació corresponent als subapartats marcats amb una X, els quals tornaran a ser avaluats, d'acord amb la documentació justificativa de mèrits aportada novament ????..
(Esta opció es marcarà quan desitge rebaremació, aportant-hi la documentació completa, en qualsevol dels subapartats dels apartats 3, 4, 5 o 6. Esta opció és compatible amb l'opció B. Per a la rebaremació dels subapartats 6.1., 6.2. i 6.3. no serà necessari aportar una nova documentació).
APARTATS EN ELS QUALS SOL·LICITA UNA NOVA BAREMACIÓ I/O APORTA DOCUMENTACIÓ NOVA

SOL·LICITA:
......................................., ......... de ................................ de 2011 Firma de la persona interessada
SR. SUBDIRECTOR GENERAL DE PERSONAL DOCENT
DE LA CONSELLERIA D'EDUCACIÓ FORMACIÓ I OCUPACIÓ
ANEXO VIII. APORTACIÓN DE MÉRITOS
DATOS PERSONALES

EXPONE:
Opción A): Que participó en el concurso de traslados convocado en el curso 2010/11, no aporta ningún nuevo mérito y hace valer la baremación de la documentación aportada en dicho concurso de traslados y que presentó en la Dirección Territorial de: (Marcar con una X dentro del recuadro correspondiente):
Castellón......... Valencia........... Alicante............
(Esta opción se marcará cuando NO se presenta documentación alguna de méritos para su evaluación en ninguno de los subapartados de los apartados 3, 4, 5 ó 6).
Opción B): Que participó en el concurso de traslados convocado en 2010/11, y opta por hacer valer en el presente procedimiento la baremación que obtuvo en dicho procedimiento, haciendo constar en el presente impreso los méritos nuevos ahora alegados y aportados, marcados con ,habiendo sido obtenidos con posterioridad al 14 de diciembre de 2010 .............
(Esta opción se marcará cuando se presenta documentación de méritos de subapartados de los apartados 3, 4, 5 ó 6 obtenidos con posterioridad al 14 de diciembre de 2010 para su evaluación. Esta puntuación se añadirá a la obtenida en el concurso de traslados convocado en 2010/11).
Opción C) : Que participó en el concurso de traslados convocado en el curso 2010/11 y hace valer la puntuación obtenida en dicho concurso para la presente convocatoria, salvo la puntuación correspondiente a los subapartados marcados con , que volverán a ser evaluados, de acuerdo con la documentación justificativa de méritos aportada nuevamente ????..
(Esta opción se marcará cuando desee rebaremación, aportando documentación completa, en cualquiera de los subapartados de los apartados 3, 4, 5 ó 6. Esta opción en compatible con la opción B. Para la rebaremación de los subapartados 6.1., 6.2. y 6.3. no será necesario aportar nueva documentación).
APARTADOS EN LOS QUE SOLICITA NUEVA BAREMACIÓN Y/O APORTA DOCUMENTACIÓN NUEVA

SOLICITA:
......................................., a ......... de ................................ de 2011 Firma del interesado/a
SUBDIRECTOR GENERAL DE PERSONAL DOCENTE
DE LA CONSELLERIA DE EDUCACIÓN FORMACIÓN Y EMPLEO
Annex IX
MODEL DE SOLUCITUD PER A ROMANDRE EN L'ACTUAL DESTÍ DE CONFORMITAT
AMB EL QUE PREVEU LA BASE 9.2 DE LA PRESENT RESOLUCIÓ.
DADES PERSONALS:
Cognoms:................................................................................................................................
Nom:........................................................................................................................................
DNI:.......................................... Telèfon:...................................................................................
Domicili:....................................................................................................................................
Localitat:............................................................................. Codi Postal...................................
DADES PROFESSIONALS:
Sóc funcionari de carrera pertanyent al cos de ??????????????., amb destí definitiu durant el present curs escolar 2011/2012 en............................................................................................
Vaig accedir al cos de ????????????????????- per l'especialitat de ????????????????????- en el concurs-oposició convocat per la Resolució de 10 de març del 2010 (DOCV del 31 de març).
SOL·LICITUD:
Romandre amb caràcter definitiu en el meu actual destí en un lloc pertanyent :??????????????????..de l'especialitat de ???????????????????????., exercint en conseqüència el dret d'opció previst en la base 9.2 de la present Resolució.
........................................................., .............. de ...................................... de 2011
Firmat:
SR. SUBSECRETARI DE LA CONSELLERIA D'EDUCACIÓ, FORMACIÓ I OCUPACIÓ
\* \* \* \* \* \* \*
Anexo IX
MODELO DE SOLUCITUD PARA PERMANECER EN EL ACTUAL DESTINO DE CONFORMIDAD
CON LO PREVISTO EN LA BASE 9.2 DE LA PRESENTE RESOLUCIÓN.
DATOS PERSONALES:
Apellidos:...........................................................................................................................................
Nombre:.............................................................................................................................................
DNI:..........................................Teléfono:............................................................................................
Domicilio:............................................................................................................................................
Localidad:.............................................................................Código Postal........................................
DATOS PROFESIONALES:
Soy funcionario de carrera perteneciente al cuerpo de ??????????????., con destino definitivo durante el presente curso escolar 2011/2012 en............................................................................................
Accedí al cuerpo de ????????????????????- por la especialidad de ????????????????????- en el concurso-oposición convocado por la Resolución de 10 de marzo de 2010 (DOCV del 31 de marzo).
SOLICITUD:
Permanecer con carácter definitivo en mi actual destino en un puesto perteneciente :??????????????????..de la especialidad de ???????????????????????., ejerciendo en consecuencia el derecho de opción contemplado en la base 9.2 de la presente Resolución.
........................................................., .............. de ...................................... de 2011
Firmado:
SR. SUBSECRETARIO DE LA CONSELLERIA DE EDUCACIÓN, FORMACIÓN Y EMPLEO